走塑|紙匙羹插唔入糯米飯!港女狂轟3宗罪 暴露1點反被網民圍攻
【即棄膠餐具/環保/紙匙羹/走塑】首階段管制即棄膠餐具和其他塑膠產品法例今日(4月22日)起實施,網上流傳1段影片,見到有港女嘗試用食店提供的紙匙羹吃糯米飯,卻無法成功插入糯米飯中,紙匙羹更嚴重變形,直斥「真係X出聲,30蚊買個糯米飯,花生都無粒,仲要食唔X到……直情係3次傷害 」。
影片引來網民熱議,有人感嘆「根本係連外賣都唔想比商舖做」,但有更多網民發現食店其實有提供木製餐具,批評片中港女是「為反而反」,「左上角嘅木叉出賣咗你」、「別有用心的影片」、「根本譁眾取寵」、「如果真係要做,膠羮我用陰力都可以篤得斷」。
有港女於Facebook群組「422『齊走塑』環保消息關注組」發布1段10秒
,力數其外賣糯米飯3大「罪狀」,包括「30蚊1個勁伏的糯米飯」、「入面同無料都無咩分別」,以及「『(紙)匙羹』插唔入」,斥責「直情係3次傷害」,又稱「下次打算用手食……睇嚟我有好一段時間唔會再食糯米」。影片見到,糯米飯以膠盒盛載,港女嘗試用食店提供的紙匙羹,但一直用力也沒法插入糯米飯,紙匙羹更嚴重變形難以使用,怒指:「啱啱真係X出聲,30蚊買個糯米飯,花生都無粒,仲要食唔X到!」
影片引來網民熱議,有人質疑紙餐具質素,「根本係連外賣都唔想畀商舖做」。但有更多網民發現食店其實有提供木製餐具,批評該港女「為反而反」,「我知你想表達唔畀用膠羹有幾唔方便,但左上角嘅木叉出賣咗你」、「別有用心的影片」、「根本譁眾取寵」、「如果真係要做,膠羮我用陰力都可以篤得斷」、「真係搞笑,個糯米飯一到咁實,膠匙羹都吃唔到㗎啦」、「啲人對紙工具嘅期望已經走火入魔」。
也有網民錯重點,認為影片中糯米飯相當「抵食」,「邊間咁扺食,30蚊成盒滿,買包花生加少少落去加返熱,分兩盒都得」。